Η συχνότητα των καισαρικών τομών ανά περιφέρεια της Ελληνικής επικράτειας
Creators: name: Κοντοπάνος, Αθανάσιος Κωνσταντίνου
Publisher: name: Aristotle University of Thessaloniki
Year: 2022
Subjects: Καισαρική τομή
Συχνότητα
Ελλάδα
Cesarean Section
Frequency
Greece

description: Σκοπός της μελέτης ήταν να προσδιοριστεί η συχνότητα των καισαρικών τομών ανά περιφέρεια της Ελληνικής επικράτειας. Επρόκειτο για αναδρομική μελέτη παρατήρησης κατά την οποία αναλύθηκαν και επεξεργάστηκαν οι καταγραφές όλων των τοκετών της Ελληνικής επικράτειας για τη διετία 2019-2020 με βάση το επίσημο αρχείο της Ελληνικής Στατιστικής Αρχής. Για τη διαίρεση της Ελληνικής επικράτειας σε περιφέρειες χρησιμοποιήθηκε η ταξινόμηση της EUROSTAT κατά NUTS-1. Με βάση αυτή την ταξινόμηση, η Ελλάδα διαιρείται σε τέσσερις μεγάλες περιφέρειες: Βόρεια Ελλάδα, Κεντρική Ελλάδα, Αττική και Νήσοι Αγαίου-Κρήτη. Προσδιορίστηκε η συχνότητα του τρόπου διεκπεραίωσης των τοκετών ανά έτος και περιφέρεια. Η ανάλυση και αξιολόγηση των δεδομένων έγινε με τη χρήση των λογισμικών EXCEL και SPSS 27. Διαπιστώθηκε ότι κατά τη διετία 2019-2020 πραγματοποιήθηκαν συνολικά 169.417 τοκετοί σε ολόκληρη την Ελληνική επικράτεια. Το 55,79% αυτών πραγματοποιήθηκε με καισαρική τομή, το 40,24% με κολπικό τοκετό, το 0,02% με συνδυασμό κολπικού τοκετού και καισαρικής τομής ενώ στο 3,95% του συνόλου των τοκετών δεν δηλώθηκε ο τρόπος διεκπεραίωσης. Η υψηλότερη συχνότητα καισαρικών τομών παρατηρήθηκε στην Αττική με ποσοστό 58,86%. Τα αντίστοιχα ποσοστά στις υπόλοιπες περιφέρειες ήταν 55,50% (Νήσοι Αιγαίου και Κρήτη), 53,55% (Βόρεια Ελλάδα) και 51,49% (Κεντρική Ελλάδα). Αξιοσημείωτο ήταν ότι στο 13,75% των τοκετών, που πραγματοποιήθηκαν στην Κεντρική Ελλάδα, δεν δηλώθηκε ο τρόπος διεκπεραίωσης του τοκετού ενώ στις υπόλοιπες περιφέρειες τα αντίστοιχα ποσοστά κυμαινόταν μεταξύ 1,02% και 2,10%. Συμπερασματικά, κατά τη διετία 2019-2020, η συχνότητα των καισαρικών τομών στην Ελλάδα ήταν ιδιαίτερα μεγάλη, με ποσοστό 55,79% του συνόλου των τοκετών της. Το ποσοστό αυτό κατατάσσει την Ελλάδα ανάμεσα στις χώρες της Ευρωπαϊκής Ένωσης αλλά και ολόκληρης της υφηλίου με τις μεγαλύτερες συχνότητες καισαρικών τομών. Η περιφέρεια με τη μεγαλύτερη συχνότητα εμφάνισης της καισαρικής τομής ήταν η Αττική με ποσοστό άνω του 58%.
description: The purpose of this study was to determine the frequency of cesarean sections per district of the Greek territory. In this retrospective observational study, the records of all births in Greece between 2019-2020 from the official archives of the Hellenic Statistical Authority were processed and analyzed. The NUTS-1 classification according to the EUROSTAT was used for the division the Greek territory into districts. Based on this classification, Greece is divided into four major districts: Northern Greece, Central Greece, Attica and Aegean Islands-Crete. The data were processed and analyzed using EXCEL and SPSS 27 software programs. 169,417 births were recorded in Greece during the two years period from 1/1/2019 to 31/12/2020. Of these, 55.79% were performed by cesarean section, 40.24% by vaginal delivery, 0.02% by combination of vaginal delivery and cesarean section, while the mode of procedure was not reported in 3.95% of all deliveries. The highest frequency of cesarean sections was observed in Attica with a rate of 58.86%. The corresponding rates in the other districts were 55.50% (Aegean Islands and Crete), 53.55% (Northern Greece) and 51.49% (Central Greece). Notably, the mode of delivery was not reported in 13.75% of births in Central Greece, while the respective rates in the other districts ranged between 1.02% and 2.1%. In conclusions, the frequency of cesarean sections in Greece was very high, with a rate of 55.79% of all births, in the study period. This rate ranks Greece among the countries of the European Union and the whole world with the highest incidence of cesarean section. The district with the highest frequency of cesarean section was Attica, with a rate over 58%.